Държавен вестник, бр. 104, 2004 г., стр. 56

С Т Р .  56
Д Ъ Р Ж А В Е Н   В Е С Т Н И К
Б Р О Й  104
• предоставяне на услугата “достъп до Ин-
тернет”.
С въвеждането на новата правна рамка 2002
на ЕС след 2007 г. ще се постигне:
• осъществяване на електронна съобщител-
на дейност независимо от използваните тех-
нологии;
• облекчаване на процедурите за осъществя-
ване на електронна съобщителна дейност от
предприятията, въвеждане режим на общо
оправомощаване за всички електронни съ-
общителни мрежи и услуги, когато не се изис-
ква индивидуално разпределен ограничен
ресурс (радиочестотен спектър, позиции на
ГСО, определени за Република България с
международни споразумения, номера, вклю-
чително за кратките кодове от националния
номерационен план);
• провеждане на обективна, недискриминаци-
онна, справедлива и прозрачна процедура за
разпределяне на свободния ограничен ресурс;
• равнопоставеност при оправомощаване на
правата и задълженията на предприятията
(юридически лица, които предоставят про-
дукти и/или услуги в областта на електрон-
ните съобщения) с тези в ЕС, което да улес-
ни взаимното свързване на обществените
електронни съобщителни мрежи между от-
делните страни членки;
• задължение на доставчиците на електронни
съобщителни мрежи и услуги да предоста-
вят при поискване от националния съобщи-
телен регулаторен орган за статистически
цели информация, свързана с условията на
общото оправомощаване; предоставяната ин-
формация, сведена до необходимия минимум,
е основа за изготвяне анализ на пазара на
електронните съобщителни мрежи и услуги.
Облекчената процедура за осъществяване на
електронна съобщителна дейност ще улесни дос-
тъпа на всички участници на пазара до информа-
цията, свързана със:
• условията и процедурите по режимите за
оправомощаване, включително таксите и
цените;
• решенията на националния съобщителен ре-
гулаторен орган;
• правата за ползване на радиочестоти, пози-
ции на ГСО и номера;
• правата за инсталиране на съоръжения.
6.2. Предприятия с господстващо положение на
пазара на електронните съобщения
Понятието “значително въздействие върху па-
зара”, дадено в Директива 97/33/ЕС, се оказа под-
ходящо в първоначалната фаза на либерализиране
на пазара като праг за предварително зададени
задължения.
По действащия Закон за далекосъобщенията
определянето на оператор за “оператор със значи-
телно въздействие върху пазара” се извършва с
мотивирано решение на Комисията за регулиране
на съобщенията (КРС), като се отчитат критерии
и фактори, заложени в методика, която се издава
от КРС съгласувано с Комисията за защита на
конкуренцията:
• способност на оператора за въздействие вър-
ху съответния пазар;
• размер на дела на реализирания оборот от
оператора в общия обем на съответния пазар;
• степен на въздействие на оператора върху
средствата за достъп до крайните потреби-
тели;
• достъп на оператора до финансови ресурси и
натрупан опит при предоставяне на услуги
на съответния пазар.
С въвеждане на правна рамка 2002 на ЕС по
отношение на електронните съобщения понятие-
то “значително въздействие върху пазара”, уреде-
но в европейска правна рамка 1998—2000, се адап-
тира към условията на по-комплексен и динами-
чен пазар. По тази причина понятието “значител-
но въздействие върху пазара” се основава на кон-
цепцията за “господство на пазара” по смисъла на
конкурентното право, което е поредното потвър-
ждение за сближаване на секторното регулиране с
общото регулиране на конкуренцията.
Директива 2002/21/ЕС определя, че дадено пред-
приятие ще има господстващо положение на пазара,
ако самостоятелно или съвместно с други предпри-
ятия има икономическа сила, даваща му власт да
следва поведение до съществена степен независимо
от конкуренти, клиенти и крайни потребители.
По смисъла на Закона за защита на конкурен-
цията едно предприятие има господстващо поло-
жение, ако притежава по-голям от 35 на сто дял от
съответния пазар, освен ако са налице изисквани-
ята за наличие на финансови ресурси, възможнос-
ти за достъп до пазара, технологично равнище и
стопански отношения с други предприятия, което
би могло да попречи на конкуренцията на съответ-
ния пазар предвид независимостта на предприяти-
ето от конкуренти, доставчици или купувачи.
При конкурентното право средствата за въз-
действие се налагат предимно за минали събития,
факти и обстоятелства, т.е. констатират се нару-
шения или ограничения на конкуренцията, настъ-
пили в предходен период. По своя характер средс-
твата за въздействие са свързани с налагане на
санкции и забрани.
Регулаторните мерки, т.е. специфичните задъл-
жения, които могат да бъдат наложени за целите
на ex-ante регулирането, трябва да бъдат:
• изрично определени със законов акт така,
както са дефинирани в специалните директи-
ви (публичност и прозрачност на техническа-
та документация, равнопоставеност, раздел-
но осчетоводяване на разходите по услуги, за-
дължение за достъп, разходоориентираност,
контрол върху цените на дребно);
• специфицирани и пропорционални за конк-
ретната хипотеза;
• наложени, само ако средствата за въздейст-
вие на конкурентното право биха се оказали
неефективни и неподходящи.
За определяне на пазарите е приета Препоръка
С/2003/497 на Европейската комисия за съответ-
ните пазари на продукти и услуги в рамките на
електронния съобщителен сектор. Въз основа на
препоръката националният съобщителен регула-
торен орган може да дефинира всеки конкретен
продуктов пазар или пазар на услуги с критериите
и факторите за оценяване на конкурентното пра-
во, за да се прецени степента на ефективност на
конкуренцията на този пазар. Основните елемен-
ти по смисъла на конкурентното право са:
• “съответен продуктов пазар”, който се оп-
ределя съобразно възможностите за взаи-
мозаменяемост при търсенето или при
предлагането на определена стока/услуга
и при оценяване на заплахата от потенци-